cyanic-selkie/wikianc huggingface dataset:
Mesia
Mesia II
Os búlgaros, procedentes de Asia Central, establecéronse en Mesia ao longo do século VI, asimilando, progresivemente, as poboacións locais xa romanizadas (válacos). Pola mesma época, os protobúlgaros, tribos turcófonas, baixo a dirección do khan Asparoukh, instálanse entre o Danubio e os Balcáns, acabando por adoptar mesmo a lingua dos eslavos locais, o eslavónico, que con o tempo pasaría a chamarse búlgaro. No século seguinte, no 681, Constantino IV (668–685) viuse obrigado a recoñecer a existencia dun estado búlgaro en Mesia, que posteriormente se convertería no Primeiro Imperio Búlgaro.
Gloria
O termo gloria pode referirse a :
Rexión de Otago
Otago é unha rexión de Nova Zelandia, situada no sueste da Illa Sur.
Xeografía e historia
As maiores localidades son Dunedin (a principal cidade e capital da rexión), Oamaru (famosa grazas a Janet Frame), Balclutha, e Alexandra, e os centros turísticos de Queenstown e Wanaka.
Kaitangata, no sur de Otago, posúe unha importante mina de carbón. Os ríos Waitaki e Clutha xeran unha importante cantidade de enerxía hidroeléctrica.
Gloria Lago
Polémicas
Gloria Lago é coñecida por defender abertamente a partidos e asociacións de corte españolista, defensores da unidade de España e contrarios ás manifestacións culturais e lingüísticas periféricas. No ano 2011 insinuou que o PPdeG ofrecéralle un posto na lista ás eleccións galegas de 2012, cun escano asegurado. Dous anos máis tarde valorou entrar en política, e soaron os nomes do PPdG e de UPyD como posibles destinos da viguesa. Porén, non rematou en ningún destes partidos.
Moi... Lolita
Letra e música
A canción, como a maioría dos temas compostos por Mylène Farmer, fai referencias a personaxes literarios, escritores e utiliza metáforas cun texto rebuscado e complexo.
Vídeo
miniatura|esquerda|Alizée durante o concerto "[[Les enfoirés|Les Enfoirés charity" no ano 2013 en París.]] O vídeo de Moi... Lolita desenvólvese no que parece ser un campo de trigo e Alizée interpreta un papel, Lolita. Na primeira parte ela foxe dun pretendente, pídelle cartos e vaise. Máis tarde chega á súa casa, a súa madrastra, que está tendendo a roupa, enfádase e bérralle, logo lánzalle un cesto con roupa mollada. Alizée e a súa irmanciña (no vídeo), toman o autobús mentres o seu pretendente trata de alcanzala. Na segunda parte, Alizée atópase no que parece ser unha discoteca, senta á súa irmanciña e vaise cambiar e maquillarse. Despois ponse a bailar. Ao longo do vídeo Alizée canta nun estudio. Ao final, regresan á su casa, o pretendente, vai tras de elas. O vídeo estreouse o 26 de xullo de 2000, no programa de televisión francesa M6, e foi dirixido por Laurent Boutonant.
Estatísticas
A pesar de non acadar a primeira posición en Francia, a canción é unha das súas cancións de maior éxito neste país, estivo no top 5 durante 24 semanas consecutivas, pero foi incapaz de alcanzar a primeira posición por "Les Rois du monde" de Gregori Baquet, Damien Sargue e D'Avila que foi número 1 durante 17 semanas seguidas.
Oligomicina
Unha das súas aplicacións máis estendidas é a de antibiótico de laboratorio, xa que tamén resulta tóxico para as eucariotas.
Joan de Novoa
En Galicia
Partidario do bando de Isabel a Católica pelexou xunto con Alonso II de Fonseca contra Pedro Madruga, pero cando se decata da acción centralizadora dos Reis Católicos contra a pequena nobreza foxe definitivamente a Portugal (cara ao 1480-3), e a súa familia maioritariamente a Benavente, onde residía a potente familia Pimentel, outros, os menos a Pontevedra.
Fosforescencia
Descrición
O mecanismo físico que rexe este comportamento é o mesmo que para a fluorescencia, no entanto a principal diferenza con esta é que hai un atraso temporal entre a absorción e a reemisión dos fotóns de enerxía. Na fosforescencia, as substancias continúan emitindo luz durante un tempo moito máis prolongado, aínda despois do corte do estímulo que a provoca, xa que a enerxía absorbida libérase lenta (ata moitas horas despois) e continuamente.
Joan de Novoa
As viaxes
A segunda viaxe, en 1505 faina acompañado polo Vicerrei da India Francisco de Almeida, á fronte de dezaseis naos e seis carabelas, e 1.500 soldados. Tras unha dura travesía visitan Quiloá, participando na destrución da cidade e no nomeamento dun novo rei. O seu seguinte destino será Mombasa, seguiralle Zanzíbar e outros lugares da costa oriental africana. A finais do mesmo ano para na viaxe de regreso a Portugal, mais non dá chegado. Por mor dunha treboada no Cabo de Boa Esperanza ten que retroceder e decide pasa-lo inverno no norte do Canal de Madagascar, nunha illa aínda hoxe chamada Juan de Novoa (pertencente na actualidade a colonia francesa de Reunión), sendo atopado en marzo de 1506 pola escuadra de Afonso de Albuquerque.
Este auxíliao e proporciónalle un novo barco, xa que a Flor de la Mar é irrecuperable, co que se incorpora a escuadra, iniciando unha viaxe cara ao norte da costa oriental africana loitando con crueldade extrema contra os musulmáns. Axiña comezaran as desavinzas na tropa, e en xaneiro de 1508 Alburquerque acusa o propio Joan de Novoa de ser o instigador das maquinacións. Joan de Novoa reacciona irado polas acusacións e négase a obedecer ordes comezando así unha pelexa corpo a corpo, enganchando o Alburquerque pola barba e arrincándolle parte dela. Termina a liorta con Joan preso e sen mando, aínda que é perdoado ao pouco ("polo tempo en que estaban e pola necesidade que deles tiñan") e pola súa coraxe e servizos na conquista de Mascate na escuadra do mesmo Afonso de Albuquerque. Aos poucos días Joan é ferido nunha acción militar dentro da cidade de Ormuz e pouco tempo despois unha escuadra de tres barcos foxe cara á India, desobedecendo ordes. Joan de Novoa volve ser acusado como instigador, pero permítelle partir cara á India. Xa alí decántase no partido de Francisco de Almeida na súa loita polo vicerreinado con Albuquerque, acusando a este último de crueldade, aínda que debido ao seu impulsivo carácter tamén Almeida se separará del.
ADN mitocondrial
Historia
O ADN mitocondrial foi descuberto na década de 1960 por Margit M. K. Nass e Sylvan Nass usando microscopio electrónico como unha fibra de ADN sensible ás ADNases situada no interior da mitocondria, e por Ellen Haslbrunner, Hans Tuppy e Gottfried Schatz por medio de ensaios bioquímicos en fraccións mitocondriais moi purificadas.
The Strokes
Historia
Comezaron a ensaiar duramente mantendo os seus traballos de día (dise que Casablancas era camareiro, mentres que Hammond traballaba en "Kim's Video) e formaron un repertorio de entre 10 e 12 cancións, entre as cales estaban "Last Nite", "The Modern Age", "This Life" (actualmente titulada "Trying your luck"), "New York City Cops", "Soma" e "Someday", entre outras. A maioría destas cancións agora teñen letras distintas. Durante ese tempo tamén deixaron de tocar algunhas cancións do seu repertorio, que incluía "Sagganuts", "In Her Prime", "Rhythm Song", "A Minor 4-4" e tres cancións de título descoñecido.
Is This It
The Strokes lanzou o seu primeiro disco Is This It nos Estados Unidos en outubro de 2001 baixo o selo RCA, despois dalgúns atrasos producidos pola portada do disco europeo, e a eliminación do tema "New York City Cops". Esta contiña a frase: "Os policías de Nova York non son moi intelixentes" ("New York City Cops, they ain't too smart") no coro, o que o selo RCA encontrou 'politicamente incorrecto' estando tan próximos os ataques do 11 de setembro. A canción foi cambiada por "When It Started".
Room on Fire
O single da canción Reptilia apareceu no videoxogo Guitar Hero III: Legends of Rock e no videoxogo Rock Band.
First Impressions of Earth
En setembro de 2005 foi lanzado "Juicebox", o primeiro single de First Impressions of Earth na tenda iTunes Music Store como unha exclusiva deste servizo. O single chegou aos primeiros postos en diversas listas de popularidade tanto no Reino Unido como nos Estados Unidos. O disco saleu oficialmente en xaneiro de 2006 e rapidamente chegou ao posto número un da clasificación do Reino Unido. Aínda que a prensa o viu como un paso adiante das dúas gravacións anteriores, a recepción da crítica foi mixta, xa que o característico estilo musical da banda se viu diminuído.
Durante o verán de 2006, The Strokes tocou en numerosos festivais na Europa. Logo percorreron a Australia e o México en agosto e setembro, seguido por outra xira nos Estados Unidos.
Premios e candidaturas
Nos MTV Europe Music Awards e MTV Video Music Awards celébrase unha cerimonia anual de premios. Estas cerimonias foron establecidas en 1994 pola MTV Europe, no caso dos MTV Europe Music Awards, e en 1984 pola MTV. The Strokes recibiu dúas nomeamentos nos MTV Europe Music Awards e unha nos MTV Video Music Awards.
Os NME Awards é unha cerimonia anual de premios fundada pola revista musical británica NME. The Strokes gañou catro premios de sete nomeamentos.
Os Q Awards son anualamente presentados pola revista musical Q. The Strokes foron nomeados unha vez.
Amalia Fraguela
Activismo
No verán de 1912, Amalia Fraguela xunto con Rosario Sardiña e Emilia Cora, formaron en Ferrol un dos primeiros grupos de mulleres anarquistas ao que denominaron La Linterna. Iniciaron a súa actividade elaborando un manifesto titulado "A las mujeres". O seu obxectivo era cooperar coa propaganda emancipatoria das mulleres e outros grupos afíns. Con todo, as actividades de La Linterna non duraron moito tempo, porque Amalia Fraguela marchou de Ferrol con destino ao País Vasco.
Revisión por expertos
Funcionamento
A revisión por pares somete un traballo ou idea proposta polo autor (ou autores) ao escrutinio dun ou máis expertos na área correspondente. Estes árbitros responden cunha avaliación do traballo que inclúe suxestións sobre como melloralo, a cal se envía ao editor ou outro intermediario (tipicamente, a maioría dos comentarios dos árbitros reenvíanse tamén aos autores).
O proceso seguido polas publicacións científicas é case sempre o mesmo: escóllense dous ou tres árbitros que envían ao editor a súa avaliación do artigo e as súas suxestións sobre como melloralo. O editor reúne os comentarios e llos envía ao autor (algúns comentarios poden estar marcados como confidenciais para o autor). Baseándose nos comentarios dos árbitros, o editor decide se se publica o manuscrito.
Críticas ao proceso de revisión por pares
Os árbitros tenden a ser especialmente críticos coas conclusións cando estas contradín os seus propios puntos de vista, e máis condescendentes con aquelas que están en correspondencia coas súas propias ideas. Ao mesmo tempo, os científicos máis coñecidos teñen maior probabilidade de seren escollidos como árbitros, particularmente nas revistas máis prestixiosas, o que pode resultar no establecemento dunha especie de liña editorial que podería considerarse non neutral. Unha consecuencia disto é que os artigos máis revolucionarios nalgunhas áreas tenden a non ser publicados en grandes revistas, senón en revistas máis abertas a traballos e ideas novas, segundo as observacións de Thomas Kuhn sobre as revolucióneas científicas.
Artigos famosos que non foron arbitrados
Por outra parte, John Maddox afirmou que "o artigo de Watson e Crick non foi arbitrado en Nature (...) o artigo non tiña que ser arbitrado: a súa corrección era auto-evidente. Ningún árbitro que traballara nesa área podería manter a confidencialidade unha vez que vira a estrutura"
Gran Premio de Bélxica de 2015
O Gran Premio de Bélxica de 2015, oficialmente 2015 Formula 1 Shell Belgian Grand Prix, foi unha carreira de Fórmula Un que que se celebrou o 23 de agosto de 2015, no Circuíto de Spa-Francorchamps de Spa., Bélxica. Foi a undécima rolda do Campionato Mundial de Fórmula 1 de 2015 e o 71º Gran Premio de Bélxica.
Lewis Hamilton de Mercedes chegou á carreira como líder do campionato de pilotos, 21 puntos por diante do seu compañeiro de equipo Nico Rosberg e 42 puntos por diante do piloto de Ferrari Sebastian Vettel. Mercedes lideraba o Campionato de Construtores con 146 puntos sobre Ferrari, mentres que Williams chegou ao evento terceiro, outros 85 puntos por detrás. Logo de gañar a edición de 2014, Daniel Ricciardo era o defensor da carreira.
Antecedentes
Pirelli forneceu aos dez equipos con catro compostos de pneumáticos para o evento. As dúas seleccións de seco foron os compostos medios de bandas brancas como o pneumático prime, mentres que o composto brando de banda de cor amarela foi a elección option. O pneumático intermedio de banda verde e o composto de mollado de banda azul están presentes en todos os eventos. Como consecuencia do accidente de Konstantin Tereshchenko nunha carreira de GP3 Series en 2014, asfaltouse de novo o interior da última curva, en substitución da zona de herba que había antes. Ademais, engadiuse unha nova beirarrúa na saída da famosa curva de Eau Rouge, no vértice da curva catro. Con todo, a beirarrúa retirouse o sábado logo dunha discusión entre os pilotos e a FIA. Na primeira curva, na horquilla La Source, a beirarrúa de saída foi acurtada para que sexa máis fácil volver á pista no caso de que un piloto se saía.
Liga ASOBAL 2001/02
A Liga ASOBAL 2001-02 foi a 51ª edición da liga española de balonmán, a 12ª coa denominación Asobal. A competición contou con 16 equipos, que se enfrontaron entre si en dúas voltas, completando 30 xornadas. O campión final foi o Portland San Antonio, que acadou o seu 1º título de campión.
Edith Sohlström
Traxectoria
Logo de finalizar na universidade a súa licenciatura como profesora de ximnasia de xeito excepcional a principios da década de 1890, e do mesmo xeito que as súas compañeiras, tivo que solicitar unha exención de xénero.
Club Peña Trevinca - Montañeiros de Galicia
Recoñecementos
A Universidade de Vigo outorgoulle, na Gala do Deporte 2018, o premio ao Fomento da Iniciación Deportiva.
Rebordáns, Tui
San Bartolomeu de Rebordáns é unha parroquia que se localiza no concello de Tui. Segundo o padrón municipal de 2004 tiña 1.152 habitantes (608 mulleres e 544 homes), distribuídos en 15 entidades de poboación, o que supón un aumento en relación ao ano 1999 cando tiña 1.113 habitantes. Segundo o IGE, no 2014 a súa poboación medrara ata os 1.198 habitantes, sendo 574 homes e 624 mulleres.
Cabernet sauvignon
Cabernet sauvignon é unha caste de uvas da especie Vitis vinifera (a videira) a partir da que se fabrica viño de alta calidade. Orixinaria da rexión de Bordeos, no suroeste de Francia, é a uva vinífera máis difundida no mundo, atopándose en todas as zonas temperadas e quentes. É coñecida como "a raíña das uvas tintas". É resultado do cruzamento entre as uvas cabernet franc e sauvignon blanc.
Caracterízase polos taninos densos, cor profunda, complexos aromas de froitos tales como ameixa ou grosella negra. Nos viñedos máis quentes, revela trazos de oliva e amora silvestre, mentres que, nos máis fríos, aparecen trazos de pemento. É unha variedade bastante vigorosa e de frutificación medio-serodia, vexetación bastante erecta e entrenódulos medio curtos.
O xardín dos deuses
O xardín dos deuses (The Garden of the Gods) é unha novela autobiográfica do naturalista Gerald Durrell, publicada en 1978. Conta as súas vivencias na illa grega de Corfú na súa infancia, entre 1935 e 1939. Describe a vida da familia Durrell na illa dun xeito humorístico, ao tempo que fala da fauna da rexión. É a terceira parte da súa triloxía de Corfú, iniciada co' A miña familia e outros animais (1956) e ''Bechos e demais parentes (1969).
Trama
Ao igual que os dous libros anteriores da triloxía, relátanse de forma humorística os eventos vividos en Corfú entre 1935 e 1939 por Gerald (que tiña entre 10 e 15 anos), a súa nai Louisa Florence Durrell, e os seus irmáns Larry, Leslie e Margo.
Vicente Carnota Pérez
miniatura|Busto en Ordes. Vicente Carnota Pérez, nado en Ordes o 7 de outubro de 1855 e finado en Santiago de Compostela o 6 de xullo de 1920, foi un sacerdote e xornalista galego.
Afonso VIII de Castela
Reinado
En 1179 firmou co seu aliado aragonés o tratado de Cazorla, polo que os dous monarcas se repartiron sobre o papel, xa que non tivo resultados reais, os territorios do reino navarro, e ademais fixaron as zonas de conquista dos territorios musulmáns que cada monarca podía emprender, variando o ata entón vixente tratado de Tudilén, que firmaran Afonso VI e Ramón Berenguer IV. Polo novo Tratado de Cazola, o reino de Murcia pasaba a Castela, e a cambio o rei aragonés viuse libre do vasalaxe que debía a Afonso VIII.
Ángel Concheiro Coello
Ángel Concheiro Coello, coñecido como Tito Concheiro, nado en Ordes en 1966, é un arqueólogo galego.
Enerxía de activación
Visión xeral
Aquí vai implícita a idea dunha transición de estado; se dúas moléculas coliden, deben afastarse unha da outra se non posúen enerxía suficiente para superar a enerxía de activación e realizar a transición de estado (no punto de maior enerxía). Finalmente, a terceira condición é:
Transición de estado
dereita|miniatura|360px|Fig-1 demostra a relación entre enerxía de activación (E_a) e a [[entalpía de formación (ΔH) con e sen un catalisador. A posición mais elevada (posición pico) representa a transición de estado. Coa catálise, a enerxía requirida para entrar na transición de estado diminúe.]] O estado de transición ao longo dunha rección normal é o punto de máxima enerxía libre. O estado de transición existe soamente por un período extremadamente breve de tempo (10−15 s). A enerxía necesaria para alcanzar o estado de transición é igual á enerxía de activación da reacción. Reaccións de multiestado envolven innúmeros puntos de transición, onde a enerxía de activación é igual á maior enerxía requirida. Despois deste período as moléculas, ou se separan novamente refacendo as súas ligazóns orixinais, ou as ligazóns creban e fórmanse novos produtos. Isto é posíbel porque ambas as posibilidades teñen como consecuencia a liberación de enerxía (como se mostra no diagrama de entalpía, Fig-1, ambas as posicións son mais baixas que o estado transición). Unha substancia que modifica o estado de transición diminuíndo a enerxía de transición denomínase catalizador. Os enzimas son catalizadores biolóxicos. É importante notar que un catalizador diminúe a enerxía de activación; isto non muda a enerxía do produto remanente senón só a enerxía de activación.
Columbus
Historia
Evidenciado por antigas sociedades que abundaban a rexión próxima á confluencia dos ríos Scioto e Olentangy. A rúa Mound, localizada no centro de Columbus, foi chamada así debido á súa proximidade con indíxenas nativos. Estas civilizacións tiveron unha importancia na historia desde que os exploradores europeos comezaron a moverse cara ao sur do Lago Erie. Había un baleiro de fronteiras, con todo, estes exploradores atopáronse con persoas das nacións de miami, delaware, wyandot, hawnee e mingo. Estas tribos opuxéronse á expansión dos Estados Unidos, resultando en anos de amargos conflitos. Unha decisiva batalla foi a de Fallen Timbers que terminou coa firma do Tratado de Greenville, que finalmente abriu un camiño para os novos poboados. Por 1797, un mozo topógrafo de Virxinia chamado Lucas Sullivant fundara un poboado permanente sobre a beira oeste do río Scioto. Como admirador de Benjamin Franklin, Sullivant escolleu como nome desta nova vila fronterisa o de "Franklinton. Aínda que a localización foi favorable pola súa proximidade a ríos navegables, o proxecto de Sullivant foi frustrado inicialmente cando en 1798, unha gran inundación borrou o recente poboado. El perseveróou e o pobo foi reconstruído.
Alfred Merrill Worden
220px|miniatura|Tripulación do [[Apollo 15. Worden é o do medio. Á súa esquerda, Scott, e á súa dereita, Irwin.]] Alfred Merrill Worden, nado 7 de febreiro de 1932 en Jackson, Míchigan e finado o 17 de marzo de 2020 en Sugar Land, Texas, foi un maior da forza aérea dos EEUU e astronauta da NASA que participou no Apollo 15.
Columbus
Século XIX
Sobre o final do século XIX, Columbus desenvolveu numerosos negocios de manufacturas. A cidade volveuse coñecida como a "Capital Mundial dos Carruaxes", debido á presenza de máis de dúas ducias de fábricas de carruaxe, onde se destacaba a Columbus Buggy Company, fundada en 1875 por C.D. Firestone. A Columbus Consolidated Brewing Company tamén foi prominente durante ese tempo, alcanzando aínda maior éxito pola influencia da Liga Anti-Saloon, situada na veciñanza de Westerville. Na industria siderúrxica, un home con pensamentos avanzados chamado Samuel P. Bush presidiu a compañía Buckeye Steel Castings. Columbus tamén foi un lugar popular para a organización do traballo. En 1886, Samuel Gompers fundou a Federación Americana do Traballo e en 1890 fundouse a Unión de Mineiros Norteaméricanos.
Século XX
O 25 de marzo de 1913, unha catastrófica inundación devastóu a veciñanza de Franklinton, deixando a máis de noventa persoas mortas e sen fogar a centos de residentes da beira oeste. Para previr futuras inundacións, o Corpo de Enxeñeiros do Exército recomendou ensanchar o río Scioto na parte céntrica da cidade, construíndo novas pontes e unha parede de retención ao longo das súas beiras. Coa economía de post-primeira guerra mundial, un auxe na construción ocorreu durante os anos 1920, construíronse un novo Centro Cívico, o Teatro de Ohio, a torre LeVeque e, ao norte, un novo estadio. Aínda que a Asociación de Fútbol Americano foi fundada en Canton en 1920, as súas oficinas centrais foron transferidas a Columbus en 1921 e permaneceron na cidade ata 1941. En 1922, o nome da asociación cambiou ao de National Football League.
Clima
A rexión está dominada polo clima continental húmido (Clas. de Köppen: Dfa), caracterizado polos seus quentes e bochornosos veráns e os seus fríos e secos invernos. A temperatura máxima histórica de Columbus foi de 106 °F (41 °C), ocorrida dúas veces durante a seca do Dust Bowl o 21 de xullo de 1934, e novamente dous anos despois, o 14 de xullo de 1936. O frío máximo rexistrado foi de -22 °F (-30 °C), ocorrido o 19 de xaneiro de 1994.
Paisaxe urbana
Columbus tamén ten un número de distinguidas veciñanzas dentro da área da súa superficie. Short North, situado ao norte do centro, é rico en galerías de arte, restaurantes, pubs e especialmente comercios. En gran número, casas con estilo Victoriano localízanse cerca, e xuntas comprenden o Victorian Village. Cara ao sur, o German Village é coñecido polas súas casiñas de campo en ladrillo do século XIX e é considerado como o máis grande sitio histórico privado no Rexistro Nacional de Sitios Históricos. Estas tres veciñanzas fan en grande escala unha xentrificación. Franklinton, ás veces coñecido como "o profundo", é a veciñanza inmediatamente ao oeste do centro. Leva ese colorido sobrenome debido que a que moitas das súas terras atópanse por baixo do nivel dos ríos Scioto e Olentangy, e unha parede contra inundacións requírese para conter aos ríos e protexer a área contra devastadoras inundacións. Cara ao leste de Franklinton hai un grupo de pequenas veciñanzas usualmente chamados de "The Hilltop".
Demografía
Dos 301.534 fogares, un 28% tiñan nenos menores de 18 anos, un 36,1% eran parellas convivindo xuntas, o 14,5% ten a unha muller como cabeza de familia sen un esposo presente e nun 45,2% non son familias. O 34,1% de todas as casas está composta por individuos e o 7% ten a alguén 65 ou máis anos de idade vivindo só. O tamaño medio dunha casa era 2,30 e o dunha familia do 3,01%.
Oráculo de Delfos
A lenda e a mitoloxía contan que no monte Parnaso ao carón dunha fonte reuníanse algunhas divindades deusas menores do canto, chamadas musas, xunto coas ninfas das fontes, chamadas náyades. Nestas reunións Apolo tocaba a lira e as divindades cantaban.
Ácido alxínico
Usos
É unha goma natural sen cheiro, usada na industria alimentaria para aumentar a viscosidade e como emulsionante. Úsase na produción de alimentos con aparencia de xel, como espesante de bebidas, de xeados, de sopas e xelatinas. Ten o Número E-401.
É usado na fabricación de papel, téxtiles e cosméticos. Tamén para impermeabilizar as teas e facelas resistentes ao lume. Outra aplicación importante é o uso como aditivo para tinturas reactivas na industria téxtil. O alxinato non reacciona con esas tinturas e pode eliminarse por lavado, ao contrario doutros espesantes baseados no amidón.
En farmacoloxía como compoñente de varias preparacións farmacéuticas, como pílulas para a indixestión e dado que absorbe auga rapidamente, deshidratado ou liofilizado serve como supresor do apetito.
En marzo do 2010 investigadores da Universidade de Newcastle anunciaron que os alxinatos dietéticos poden reducir a absorción de graxa en humanos en máis do 75%
Alxinato de potasio
O alxinato de potasio é o sal potásico do ácido alxínico. Extráese das algas. A súa fórmula empírica é KC6H7O6.
Alamania
miniatura|290px|A Galia en 481. En vermello, o Reino dos alamanos Alamania (Alamannia en latín), citada por primeira vez no ano 289, tamén chamada Ducado de Alamania, Reino bárbaro de Alemaña, Reino de Alemaña ou Reino dos alamanos, aínda que non designa un territorio unificado gobernado por un só rei, senón unha confederación de pequenos reinos que cohabitan nunha zona xeográfica, foi un dos reinos xermánicos establecidos na provincia romana da Xermania Superior, con territorios hoxe en Suíza, Baden-Württemberg e Alsacia. Os mapas das Tableaux synoptiques del Histoire de Maurice Griffe identifícana como a fronteira galorromana de Siagrio en 476. O Reino dos alamanos estendeuse, por tanto, pola Galia romana. Case toda a súa nobreza morreu asasinada nun masacre en 746, coñecido como o masacre de Cannstatt (hoxe esta localidade é un barrio da cidade de Stuttgart).
Grupo f/64
250px|miniatura|[[Ansel Adams: Half Dome, Apple Orchard, Yosemite, 1933]] O Grupo f/64 foi un grupo de sete fotógrafos do século XX de San Francisco que compartían un estilo fotográfico común, caracterizado por imaxes nítidas e coidadosamente enmarcadas estas a través dun punto de vista particularmente do oeste estadounidense. En parte formouse en oposición ao estilo pictorialista que dominara durante a meirande parte de principios de século, pero por outra banda querían promocionar unha nova estética modernista que estaba en imaxes expostas con precisión de formas naturais e obxectos atopados.
Antecedentes
Ao mesmo tempo, os traballadores de todo o país estaban comezando a organizarse por mellores salarios e condicións de traballo. Houbo un crecente movemento entre os oprimidos economicamente a unirse por solidariedade e como forza negociadora, e os fotógrafos participaron directamente nesas actividades. Pouco antes de que se formase o Grupo f/64, Edward Weston foi a unha reunión do John Reed Club, que se fundara para apoiar a artistas e escritores marxistas. Esa circunstancia non só axudou a crear a situación na cal un grupo de amigos con ideas afíns decidiron agruparse en torno a un interese común, senón que xogaron un significante papel na forma na que pensaban sobre o seu esforzo. O Grupo f/64 era máis que un grupo de artista; describíanse a si mesmos como comprometidos nunha batalla contra unha "marea de pictorialismo opresivo", con todas as connotacións políticas que o nome implica.
Mentres estaba pasando todo este cambio social, os fotógrafos estaban loitando por redefinir o que parecía o seu medio e que debía representar. Ata a década de 1920 a norma estética principal da fotografía foi o pictorialismo, defendido por Alfred Stieglitz e outros como a forma máis elevada de arte fotográfica. Ese feito comezou a cambiar a principios desa década cunha nova xeración de fotógrafos como Paul Strand e Imogen Cunningham, pero cara finais da década non había un sucesor claro ao pictorialismo como unha forma común de arte visual. Fotógrafos como Weston estaban cansos da vella forma de ver e estaban desexosos de promover a súa nova visión.
Scioa
Historia
Nota: no mapa da dereita, división en gobernacións da África Oriental italiana. No centro, a gobernación de Scioa (Scioà).
Rafael Martín Vázquez
Rafael Martín Vázquez, nado en Madrid o 25 de setembro de 1965, e un exfutbolista español. Xogaba de centrocampista e foi internacional coa selección española.
Vladimir Ćulafić Dokić
Traxectoria
En 1979 fichou polo Celta de Vigo, que acababa de descender a Segunda División, debutando a maneira de proba no IX Trofeo Cidade de Vigo. Xogou no Celta dúas tempadas, na primeira das cales foi o máximo anotador do equipo, pero non puido evitar o descenso a Segunda División B. Permaneceu no equipo nesa categoría pero nos últimos meses do campionato foi cedido ao Recreativo de Huelva. Ao rematar a tempada, e co equipo de volta en Segunda División, déuselle a carta de liberdade e fichou polo Cádiz CF, co que só xogou tres encontros pero conseguiu debutar en Primeira División.
Batalla de Teruel
As forzas en combate
A forza nacionalista contaba cuns 3900 homes armados da 52 División dentro da cidade de Teruel, dos cales case o 40% non eran militares, todos eles ao mando do coronel Domingo Rei d´Harcourt. A eles sumouse unha parte da poboación non adestrada militarmente, chegando algunhas cifras a confirmar a participación de 10.000 efectivos.
Inicio da ofensiva republicana
O plan inicial do xeneral Rojo era rodear a cidade nunha operación de envolvemento usando seis divisións, establecendo ao mesmo tempo outras dúas divisións que se irían reforzando para evitar a prevista contraofensiva nacionalista. Líster coa 11ª División toma Concud, mentres que a 25ª División fai o propio con San Blas. Dous corpos de exército rodean rapidamente a cidade e íllana de subministracións e reforzos nacionalistas. Os atacantes contactan co XVIII Corpo de Exército o día 20. A sorpresa permite a Enrique Líster chegar aos arredores da cidade e tomar prisioneiros. O frío (durante os días de combate chegouse aos -20 °C) era intenso e os soldados republicanos ían mellor equipados para o ataque. O 17 de decembro os republicanos empregan abundantemente a aviación, causando graves danos ás forzas aéreas nacionalistas que acudiran en axuda dos asediados. Os raids aéreos sucédense entre os Fiat CR-32 e os Messerschmitt Bf 109 nacionalistas, e os Polikarpov I-15 e I-16 republicanos. Estes derruban numerosos bombardeiros Heinkel Hei 111. O día 18 os republicanos colocan un corpo de exército ao sur de Teruel, sobre a Muela, e atacan o Cemiterio vello.
O 24 de decembro, varios oficiais republicanos son condecorados e ascendidos pola súa inminente vitoria, aínda que quedan dous redutos: o Seminario e a Comandancia. Finalmente mínanse varios puntos e pontes para facilitar a rendición dos redutos resistentes e, tras intensos combates, a cidade réndese o 8 de xaneiro.
A contraofensiva nacionalista
O 25 de xaneiro os republicanos lanzan unha ofensiva para romper o cerco. Ambos os bandos sofren considerables problemas de todo orde para manter activos os seus exércitos, dada a intensidade do frío e as penosas condicións do combate. Durante tres días as baixas multiplícanse en ambos os bandos e prodúcense choques corpo a corpo nos arredores de Teruel. Os máis de 100 tanques T-26 republicanos mostran gran capacidade pero, pola contra, a aviación e artillería nacionalista son máis efectivas. O 29 de xaneiro lóitase corpo a corpo nos arredores da cidade, a baioneta calada.
Universidade Politécnica de Madrid
A Universidade Politécnica de Madrid (UPM), é unha universidade pública con sede na Cidade Universitaria de Madrid e con instalación en varias localizacións de Madrid (Cidade Universitaria, Campus Sur en Vallecas, entre outras) e Boadilla del Monte.
Historia
Nos anos 2008, 2009 e 2010 algunhas das súas antigas escolas de enxeñeiros técnicos e escolas superiores, como as de Enxeñarías Aeronáuticas ou de Agrónomos, sufriron un proceso de fusión para adaptarse ás novas titulacións do Espazo Europeo de Educación Superior. Xurdiron novos centros, localizados nos mesmos edificios, pero independentes dos centros existentes.
Jeans
Cultura
Na súa orixe, os pantalóns vaqueiros, pola súa resistencia, usábanos os traballadores manuais, sobre todo en traballos forzosos como os mineiros, ou agricultores de principios do século XX. Nos Estados Unidos na década de 1950, as mozas e adolescentes empezaron a poñerse vaqueiros como forma sutil de protesta contra o conformismo. O feito considerouse unha provocación; por exemplo nalgúns cines non se permitía entrar ao que levase vaqueiros. Na década de 1960, os vaqueiros gañaron aceptación e para a década de 1970 convertéronse nun artigo corrente nos EUA, polo menos para vestir informalmente. A súa aceptación seguiu crecendo ata o punto en que agora forma parte do fondo de armario, e como media cada estadounidense posúe sete pares.
Interferómetro
Características
Este interferómetro marcou un fito da física, cando foi empregado para verificar a teoría do éter pola cal a luz debería presentar diferenzas na súa velocidade dependendo da dirección de propagación (a favor da de translación da terra ou en contra). Máis o que realmente fixo foi refutala, poñendo un dos máis firmes cimentos da teoría da relatividade ao por en evidencia a constancia da velocidade da luz, e a súa independencia respecto do sistema de referencia elixido.
Reintegracionismo
Nome da lingua
As persoas partidarias do reintegracionismo teñen diferentes achegamentos á hora de nomear a lingua. O maior consenso está en usar o nome galego, unha vez que é o máis espallado socialmente, convivindo co nome portugués no ámbito internacional. Deste xeito, galego e portugués funcionarían como sinónimos, igual do que castelán e español. Non é de estrañar entón ver que certa xente reintegracionista se refira ao galego falado en Galiza como português da Galiza, do mesmo xeito que é posíbel ver o termo galego tropical en referencia ao portugués do Brasil.
No ámbito académico foi aumentando o uso do termo galego-portugués, a semellanza do usado noutras linguas como o asturleonés ou o serbocroata. Esta nomenclatura, porén, choca co uso dado actualmente ao termo, que é o da lingua na súa época medieval, que requiriría ser alterado tamén.
Galiza na CPLP
A presenza de Galiza na Comunidade dos Países de Língua Portuguesa (CPLP) vén de longo. Varias delegacións galegas teñen participado ao longo da década de 1980 nos debates sobre a unificación das normas do portugués, o que daría como resultado o Acordo Ortográfico do Portugués de 1990. En 2016 ingresou como observador consultivo o Consello da Cultura Galega, e posteriormente en 2017 tamén o faría a Academia Galega da Língua Portuguesa.
En 2018 en debate parlamentario foi aprobada unha resolución no Parlamento de Galicia solicitando ao goberno galego iniciar trámites para a incorporación de Galiza na CPLP.
Río Lech
É o afluente alemán máis importante do Danubio, despois do río Eno.
Emilio González López
Recoñecementos
En 1984 recibiu a Medalla Castelao, na súa primeira entrega. Foi nomeado Cronista Xeral de Galicia e doutor honoris causa pola Universidade da Coruña. Tamén foi nomeado académico da Real Academia Galega de Xurisprudencia e Lexislación en 1978.
Ribonuclease H
As ribonucleases H (abreviadas como RNase H ou RNH) forman unha familia de encimas endonucleases non específicos de secuencia que catalizan a clivaxe de ARN nun substrato ARN/ADN por medio dun mecanismo hidrolítico. Os membros da familia da RNase H poden encontrarse en case todos os organismos, desde bacterias a arqueas e a eucariotas.
Clasificación e nomenclatura
A ribonuclease H é unha familia de encimas endonucleases que comparten unha especificidade de substrato polas febras de ARN de dobres hélices ARN-ADN. Por definición, as RNases H clivan o esqueleto de enlaces fosfodiéster do ARN deixando un extremo 3' hidroxilo e un grupo 5' fosfato. As RNases H foron propostas como membros dunha superfamilia relacionada evolutivamente que comprendería outras nucleases e encimas procesadores de ácidos nucleicos, como as integrases retroviraiss, ADN transposases, resolvases de unión de Holliday, proteínas Piwi e Argonauta, varias exonucleases e a proteína espliceosómica Prp8.
Función
Os encimas ribonuclease H clivan os enlaces fosfodiéster do ARN dun híbrido bicatenario ARN:ADN, deixando un extemo 3' hidroxilo e un grupo fosfato 5' en ambos os extremos do punto de corte. As RNases H1 e H2 teñen distintas preferencias polo substrato e funcións distintas pero solapadas na célula. En procariotas e eucariotas inferiores, ningún deses encimas é esencial, mentres que se cre que son esenciais nos eucariotas superiores. A actividade combinada dos encimas H1 e H2 está asociada co mantemento da estabilidade xenómica debido á degradación encimática do compoñente ARN de bucle R.
Municipio
Municipios brasileiros
As subdivisións políticas do municipio (distritos) son órganos sometidos ao poder da prefectura. Pode tamén presentar subprefecturas, descentralizando a administración no día a día. En todo caso, o poder político executivo é exclusivamente do Prefecto, sendo todos os outros auxiliares da súa indicación (cargos de confianza).
Campaña, Valga
Santa Cristina de Campaña é unha parroquia que se localiza no concello de Valga. Segundo o padrón municipal de 2004 tiña 999 habitantes (498 homes e 501 mulleres), distribuídos en 6 entidades de poboación, o que supón unha diminución en relación ao ano 1999 cando tiña 975 habitantes.
Henrietta Swan Leavitt
Carreira
En 1893 entrou como voluntaria no observatorio do Harvard College. O seu traballo consistía en medir e catalogar o brillo de estrelas da colección de placas fotográficas do observatorio (nesta época non se lles permitía ás mulleres traballar con telescopios). As súas calidades e a o seu espírito emprendedor permitíronlle ser admitida no cadro de persoal fixo do observatorio baixo a dirección de Edward Charles Pickering. Inicialmente Pickering non lle pagaba salario, aínda que despois Leavitt pasou a recibir 30 centavos de dólar por cada hora de traballo.
Carlos III o Gordo
Matrimonio e descendencia
O único fillo coñecido de Carlos foi Bernardo (?- 891 ou 892), froito da súa unión cunha concubina.
Qingdao
, anteriormente coñecida coma Tsingtao, é unha importante cidade portuaria da provincia de Shandong na República Popular da China. Situada na entrada da baía de Jiaozhou dende o Mar Amarelo, no sur da Península de Shandong, tamén é base naval da mariña chinesa.
Carles Planas Antolínez
Traxectoria
En xullo de 2014 fichou polo Celta de Vigo despois de rematar contrato co FC Barcelona.
Trie
dereita|miniatura As palabras que comparten un prefixo, como casa e cor no exemplo, compartirán o anaco do trie correspondente a este. Ao final do camiño etiquetado co prefixo haberá un nodo do que partirán tantos enlaces como palabras comparten ese prefixo. Compre notar que a etiqueta de cada un destes enlaces comezará por un carácter distinto. As palabras almacenadas no trie poden obterse percorrendo cada camiño dende a raíz ata a folla. Para isto percorrerase a estrutura descendendo dende a raíz comparando os símbolos da palabra buscada cos almacenados en cada pola do trie para seleccionar o camiño que se corresponde coa palabra. A busca rematará satisfactoriamente cando a palabra completa é atopada. No caso de non atoparse na estrutura a palabra buscada, a busca rematará ao atopar o primeiro carácter que non se corresponde con ningunha transición dende o nodo.
Joaquín Almunia
Actividade política
En 1997 sucedeu como Secretario Xeral do PSOE a Felipe González, de quen era home de confianza. Nas eleccións primarias do seu partido saíu perdedor fronte a Josep Borrell que tivo o 55% dos votos pero acabou renunciando por ter en contra á dirección do partido e ó coñecerse que dous colaboradores seus defraudaran á Facenda. Polo tanto Joaquín Almunia foi o candidato do PSOE á Presidencia do Goberno nas eleccións do ano 2000, nas que o seu partido obtivo 7 918 752 votos (o 34,1%) e 125 deputados. Trala derrota presentou a súa dimisión.
Valladolid
Idade Moderna
O 21 de maio de 1527 naceu o futuro Filipe II no Pazo Pimentel. En 1561 a cidade foi arrasada por un vasto incendio, tras o cal Filipe II comprometeuse a reconstruír a cidade, dotándoa da primeira Praza Maior regular de España (modelo doutras máis coñecidas, como a de Madrid, de 1617, ou Salamanca, de 1729). A súa decisión de fixar a corte real en Madrid, non só deixou unha catedral a medio construír, senón que supuxo unha época de decadencia, da que a cidade non se comezou a recobrar ata o século XIX. O 10 de xaneiro de 1601, a instancias do valido de Filipe III, o Duque de Lerma, foi trasladada novamente a corte a Valladolid, mais volveuse mudar o 6 de abril de 1606. Entre tanto, naceu o príncipe Filipe (8 de abril de 1605), futuro Filipe IV e súa irmá, Ana de Austria, futura raíña de Francia e mai de Luís XIV. Neste curto período de sede real, Cervantes publicou a súa primeira edición do Quixote (pero en Madrid), en 1604, mentres vivía aquí; tamén residiron en Valladolid, nestes anos, Quevedo e Góngora.
Idade Contemporánea
miniatura|Valladolid nos primeiros anos da democracia A poboación recibiu a instauración da Segunda República en 1931. O 4 de marzo de 1934, a fusión de Falange Española (o partido de José Antonio Primo de Rivera) e as JONS (de Onésimo Redondo) levouse a cabo nun acto celebrado no Teatro Calderón da cidade.
Patrimonio arquitectónico
miniatura|left|Igrexa de San Pablo
Oráculo grego
Os oráculos máis coñecidos eran os de Delfos, enviados pola pitonisa e interpretados polos sacerdotes de Apolo e o Oráculo de Dodona. Os oráculos relevantes foron:
Xoán de Betanzos
Betanzos negociador
Pero o novo Sayri-Tupac pediu ao vicerrei unha embaixada negociadora para concretar os acordos, e a principios de 1557 saíu unha misión cara a Vilcabamba; ademais doutras persoas, nela ía Xoán de Betanzos como experto na lingua quechua e en asuntos nativos.
Máis negociacións
Xoán de Betanzos, como experto en asuntos indíxenas e home de confianza do vicerrei, interveu no proceso negociador das dádivas concedidas a Sayri-Tupac. Pero a paz que se buscaba co acercamento do Inca rebelde non durou moito, ao morrer repentinamente Sayri-Tupac a mediados de 1560.
Espera
O 30 de novembro de 1569 chegou a Lima o quinto vicerrei, Francisco de Toledo, home de ideas firmes e actuación contundente; abocábase a terminar co foco rebelde que persistía en Vilcabamba, e a tomar contactos cos nobres descendentes dos Incas que vivían en Cuzco para coñecer as súas reaccións en canto a que algún deles tivese intencións de rebelarse contra o dominio hispano, xa que a maioría dos aristócratas incas adoitaban conspirar na sombra.
Regresión linear
Historia
A primeira forma de regresión linear documentada foi o método dos mínimos cadrados que foi publicado por Legendre en 1805. Gauss publicou un traballo onde desenvolvía de xeito máis fondo o método dos mínimos cadrados, e onde se incluía unha versión do teorema de Gauss-Markov.
O termo regresión empregouse por primeira vez no estudo de variables antropométricas: ao comparar a estatura de pais e fillos, onde resultou que os fillos con pais cunha estatura moi superior ao valor medio, tendían a igualarse a este, mentres que aqueles con pais moi baixos tendían a reducir a súa diferenza respecto á estatura media; é dicir, "regresaban" á media. A constatación empírica desta propiedade viuse reforzada máis tarde coa xustificación teórica do fenómeno.
Supostos do modelo de regresión linear
Para poder crear un modelo de regresión linear é necesario que se cumpra cos seguintes supostos:
Praia das Lapas
Antes da súa rexeneración empregábase como canteira para obter area fina.
Clatrato de metano
Os clatratos de metano son constituíntes comúns da xeosfera mariña pouco profunda e aparecen en estruturas sedimentarias profundas e forman afloramentos no leito oceánico. Os hidratos de metano crese que se forman por migración do gas desde as profundidades ao longo de fallas xeolóxicas, e a súa posterior precipitación ou cristalización no contacto entre a corrente de gas que sae e a auga do mar fría. En 2008 as investigacións realizadas na Antártida na Estación Vostok e na EPICA Dome C con núcleos de xeo extraídos revelou que os clatratos de metano están tamén presentes nos xeos antárticos profundos e rexistraron a historia das concentracións de metano atmosférico, datadas en hai 800.000 anos. O rexistro de clatrato de metano en núcleos de xeo é unha fonte importante de datos para investigar o quecemento global, xunto co oxíxeno e o dióxido de carbono.
Oceánicos
Nalgunhas rexións (por exempo, o Golfo de México) o metano dos clatratos pode derivar, polo menos parcialmente, da degradación térmica de materia orgánica, predominantemente petróleo. O metano dos clatratos ten tipicamente unha sinatura isotópica bioxénica e unha δ13C moi variable (de -40 a -100‰), cunha media aproximada de aproximadamente -65‰. Por debaixo da zona de clatratos sólidos, os grandes volumes de metano existentes poden formar burbullas de gas libre nos sedimentos.
Operacións de rutina
Os clatratos (hidratos) de metano fórmanse comunmente durante as operacións de produción de gas natural, cando a auga líquida se condensa en presenza de metano a alta presión. As moléculas de hidrocarburos máis grandes como etano e propano poden tamén formar hidratos, pero se son aínda máis longas (butanos, pentanos) xa non encaixan na estrutura de gaiola de auga e tenden a desestabilizar a formación de hidratos.
En xeral é preferible previr a formación de hidratos ou o bloqueo do equipamento. Isto conséguese xeralmente retirando auga, ou pola adición de etilén glicol (MEG) ou metanol, que actúan rebaixando a temperatura á que se forman os hidratos (é dicir, un anticonxelante común). En anos recentes, desenvolvéronse outros tipos de inhibidores de hidratos, como os inhibidores de hidratos cinéticos (que diminúen moito a velocidade de formación de hidratos) e os antiaglomerantes, que non impiden a formación de hidratos, pero impiden que se unan uns a outros e bloqueen o equipamento.
La bogeria
Escrita en Puigcerdà no verán de 1898, está considerada a obra culminante da súa produción, e a máis importante xunto á novela Pilar Prim. Está baseada nun feito real, a morte dun cliente de Oller.
Contexto
miniatura|Litografía de [[lán Mariano Foix de 1900.]] Con esta obra Oller pechu o ciclo iniciado con Vilaniu e seguido por La febre d'or, que ten como precedente inmediato a "comedia total" segundo os esquemas de Balzac. Nas tres novelas a trama está ambientada en Barcelona e Vilaniu; algúns personaxes reaparecen aínda que mudados de ambiente, e nas tres se establecen as relacións entre a cidade e o campo.
Manuel Boado Cajide
Vida persoal
Casou con Carmen Sesto Alonso e foi pai de Digna, Sara, Emérita, Marifé e Manuel Boado Sesto.
Within Temptation
Within Temptation é un grupo musical de procedencia neerlandesa fundado por Robert Westerholt en 1996. Combina elementos da música heavy con outros da música celta, a música clásica e a voz (normalmente en falsete) de Sharon (antes foi cantante soprano), tal e como é habitual na música gótica.
Líquido sinovial
A membrana sinovial é a cuberta interna das diartrosis ou articulacións sinoviais. Contén o líquido sinovial, o cal é segregado pola sinovia que rodea a cápsula articular pola súa superficie interior. Este líquido forma unha fina capa sobre a cartilaxe articular de aproximadamente 50 μm, infiltrándose nel. Desta forma a cartilaxe articular pode considerarse como unha reserva de líquido sinovial. Durante o movemento, o líquido extráese mecanicamente da cartilaxe para manter unha capa de líquido sobre a superficie da cartilaxe e diminuír a fricción entre as superficies articulares.